CELEX: 22021D2212
Language: hu
Date: 2021-11-24 00:00:00
Title: Az EU–Tunézia Társulási Tanács 1/2021 határozata (2021. november 24.) az EU–Tunézia stratégiai prioritások érvényességének meghosszabbításáról [2021/2212]

2021.12.14.   
               
               
                  HU
               
               
                  Az Európai Unió Hivatalos Lapja
               
               
                  L 447/7
               
            
         AZ EU–TUNÉZIA TÁRSULÁSI TANÁCS 1/2021 HATÁROZATA
         (2021. november 24.)
         az EU–Tunézia stratégiai prioritások érvényességének meghosszabbításáról [2021/2212]
         AZ EU–TUNÉZIA TÁRSULÁSI TANÁCS,
         tekintettel az egyrészről az Európai Közösségek és azok tagállamai, és másrészről a Tunéziai Köztársaság közötti társulás létrehozásáról szóló euromediterrán megállapodásra,
         mivel:
         
                     (1)
                  
                  
                     Az egyrészről az Európai Közösségek és azok tagállamai, és másrészről a Tunéziai Köztársaság közötti társulás létrehozásáról szóló euromediterrán megállapodást (1) (a továbbiakban: a megállapodás) 1995. július 17-én írták alá, és az 1998. március 1-jén hatályba lépett.
                  
               
                     (2)
                  
                  
                     A megállapodás 80. cikke alapján a Társulási Tanács hatáskörrel rendelkezik arra, hogy határozatokat hozzon a megállapodás célkitűzéseinek megvalósítása céljából.
                  
               
                     (3)
                  
                  
                     A megállapodás 90. cikke úgy rendelkezik, hogy a feleknek meg kell hozniuk a megállapodás szerinti kötelezettségeik teljesítéséhez szükséges általános és konkrét intézkedéseket, és gondoskodniuk kell arról, hogy a megállapodásban meghatározott célkitűzések megvalósuljanak.
                  
               
                     (4)
                  
                  
                     A Társulási Tanács 1/2018 határozatával (2) az Európai Unió és Tunézia elfogadta a 2018–2020-as időszakra vonatkozó, a partnerség számára irányadó stratégiai prioritásokat.
                  
               
                     (5)
                  
                  
                     Levélváltás útján mindkét fél megállapodott arról, hogy a partnerség megszilárdításához irányadó dokumentumként az EU–Tunézia stratégiai prioritások érvényességét az új, aktualizált stratégiai prioritások elfogadásáig meg kell hosszabbítani.
                  
               
                     (6)
                  
                  
                     A Társulási Tanács eljárási szabályzatának 10. cikke lehetővé teszi, hogy az ülések közötti időszakban írásbeli eljárásban fogadjanak el határozatokat, ha mindkét fél egyetért ezzel,
                  
               ELFOGADTA EZT A HATÁROZATOT:
         
            1. cikk
            A Társulási Tanács írásbeli eljárással eljárva úgy határoz, hogy az 1/2018 határozatához csatolt EU–Tunézia stratégiai prioritások érvényességét az új stratégiai prioritásoknak a Társulási Tanács általi elfogadásáig meg kell hosszabbítani.
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2021. november 24-én.
            
               
                  az EU-Tunézia Társulási Tanács részéről
               
               
                  az elnök
               
               Othman JERANDI
            
         
         
            (1)  HL L 97., 1998.3.30., 2. o.
         
         
            (2)  Az EU–Tunézia Társulási Tanács 1/2018 határozata (2018. november 9.) a 2018–2020-as időszakra vonatkozó EU–Tunézia stratégiai prioritások elfogadásáról (HL L 293., 2018.11.20., 39. o.).